stanford-oval/wikipedia huggingface dataset:
ธันวาคม พ.ศ. 2548
วันจันทร์ ที่ 26 ธันวาคม 2548

จากพิธีรำลึกครบรอบ 1 ปี สึนามิ พันตำรวจโททักษิณ ชินวัตร นายกรัฐมนตรี ขอให้ผู้ประสบภัยสึนามิทุกคน ตระหนักและศรัทธาในความมีน้ำใจของเพื่อนมนุษย์ เพื่อนำมาเป็นแนวทางในการดำเนินชีวิตต่อไป
วันอาทิตย์ ที่ 25 ธันวาคม 2548

ศาลสูงของลิเบียได้เปลี่ยนคำตัดสินประหารชีวิตเพื่อลงโทษนางพยาบาลชาวบัลแกเรีย 5 คนและแพทย์ชาวปาเลสไตน์อีก 1 คนในข้อหาทำให้เด็กชาวลิเบียติดเชื้อเอชไอวีและออกคำสั่งให้พิพากษาคดีนี้อีกครั้งหนึ่ง (สำนักข่าวกรมประชาสัมพันธ์) เก็บถาวร 2012-01-12 ที่ เวย์แบ็กแมชชีน
วันเสาร์ ที่ 24 ธันวาคม 2548

นายแจน เอ็กแลนด์ ผู้ประสานงานของสหประชาชาติเปิดเผยเมื่อวานนี้ว่า คลื่นยักษ์สึนามิที่เกิดขึ้นในประเทศแถบมหาสมุทรอินเดียเมื่อปลายปีที่แล้ว ไม่ได้ส่งผลกระทบต่อความช่วยเหลือที่ให้แก่ประเทศในแอฟริกา (สำนักข่าวกรมประชาสัมพันธ์) เก็บถาวร 2012-01-12 ที่ เวย์แบ็กแมชชีน
วันศุกร์ ที่ 23 ธันวาคม 2548

วารสารการแพทย์นิวอิงแลนด์ รายงานว่านักวิจัยจากมหาวิทยาลัยออกซฟอร์ดพบผู้ป่วยโรคไข้หวัดนกชาวเวียดนามสองราย เสียชีวิตหลังจากรักษาด้วยยาทามิฟลู (บีบีซีไทย)
รถไฟใต้ดินและรถประจำทางในนครนิวยอร์กของสหรัฐเริ่มให้บริการอีกครั้งหนึ่งแล้วตั้งแต่เช้าตรู่วันนี้ (23) เพียงไม่กี่ชั่วโมงหลังจากพนักงานการขนส่ง 34,000 คนตัดสินใจยุติการประท้วงเป็นเวลา 3 วัน
วันพฤหัสบดี ที่ 22 ธันวาคม 2548

จากการหยุดงานประท้วงของสหภาพแรงงานรถไฟใต้ดิน ส่งผลให้ให้ชาวนิวยอร์กมากกว่า 10 ล้านคนและคนไทยที่ทำงานอยู่ในร้านอาหารมากกว่า 3 หมื่นคน ต้องเดินทางไปทำงานด้วยสภาพที่ยากลำบาก (ผู้จัดการออนไลน์)[ลิงก์เสีย]
วันอังคาร ที่ 20 ธันวาคม 2548

พนักงานระบบรถไฟใต้ดินและรถโดยสารประจำทาง ของนครนิวยอร์ก กว่า 30,000 คน หยุดงานประท้วงเป็นครั้งแรกในรอบ 25 ปี
วันเสาร์ ที่ 17 ธันวาคม 2548

สมาชิกวุฒิสภาสหรัฐฯ หรือสภาคองเกรส ไม่ยอมรับรองข้อเสนอให้ขยายเวลาบังคับใช้มาตราสำคัญ ในกฎหมายเพื่อการปกป้องมาตุภูมิซึ่งจะหมดอายุสิ้นปีนี้ โดยมีมติว่ากฎหมายในหมวดที่ครอบคลุมเรื่องต่อต้านการก่อการร้าย ซึ่งผ่านออกมาอย่างรวดเร็ว หลังเหตุวินาศกรรม 11 กันยายน ล่วงละเมิดสิทธิส่วนบุคคลของชาวอเมริกันมากเกินไป
วันศุกร์ ที่ 16 ธันวาคม 2548

6 จังหวัดฝั่งทะเลอันดามัน ได้มีการซักซ้อมแผนอพยพประชาชนในพื้นที่เสี่ยงภัยธรณีพิบัติสึนามิพร้อมกันทั้ง 7 จุด 6 จังหวัดฝั่งทะเลอันดามัน โดยมีขึ้นพร้อมกันเวลา 13.30 น. ซึ่งมี นายสุรนันทน์ เวชชาชีวะ รัฐมนตรีประจำสำนักนายกรัฐมนตรี นำคณะสื่อมวลชน เข้าร่วมในการซักซ้อม ที่ บ้านบางเนียง ตำบลคึกคัก อำเภอตะกั่วป่า จังหวัดพังงา
วันพุธ ที่ 14 ธันวาคม 2548

จากเหตุคลังน้ำมันบันช์ฟิลด์ระเบิดอย่างรุนแรง ใกล้เมืองเฮเมลเฮมสเตด เมื่อวันที่ 11 ธันวาคม พ.ศ. 2548 ขณะนี้เจ้าหน้าที่ดับเพลิงของอังกฤษ สามารถควบคุมเพลิงที่ลุกไหม้คลังน้ำมันได้แล้วเมื่อวานนี้ ข่าวจากวิกินิวส์
ประชาชนและนักท่องเที่ยวใน 4 จังหวัดชายฝั่งอันดามัน วิ่งหนีตายอย่างโกลาหล หลังสัญญาณเตือนภัยคลื่นยักษ์ "สึนามิ" ดังขึ้นนานกว่า 30 วินาที
วันอังคาร ที่ 13 ธันวาคม 2548

วลาดิเมียร์ ปูติน ประธานาธิบดีรัสเซีย ลงนามข้อตกลงกับอาเซียนกระชับความสัมพันธ์ด้านต่อต้านการก่อการร้าย ในการประชุมสุดยอดผู้นำอาเซียนที่มาเลเซีย ผู้นำอาเซียนทำข้อตกลงกระชับความร่วมมือกับรัสเซียหลายด้าน เช่น ด้านความมั่นคง การต่อต้านการก่อการร้าย พลังงาน และเทคโนโลยีชั้นสูง (บีบีซีไทย)
วันจันทร์ ที่ 12 ธันวาคม 2548

คณะกรรมการรณรงค์เพื่อประชาธิปไตย เตรียมจัดเวที ระดมความคิดเห็น ในการปฏิรูปการเมืองครั้งที่ 2 เพื่อสร้างการมีส่วนร่วมกับประชาชน ในวันที่ 18 ธันวาคม นี้ ที่คณะวิศวกรรมศาสตร์ จุฬาลงกรณ์มหาวิทยาลัย
กองทัพฟิลิปปินส์พบแผนยึดอำนาจประธานาธิบดีกลอเรีย มาคาปากัล อาร์โรโย่ จากกลุ่มทหาร เมื่อสุดสัปดาห์ที่ผ่านมา โดยทหารกลุ่มดังกล่าววางแผนที่จะยึดค่ายทหารสำคัญ ในกรุงมะนิลา
วันอาทิตย์ ที่ 11 ธันวาคม 2548

เกิดเหตุคลังน้ำมันระเบิดอย่างรุนแรง 3 ครั้ง ใกล้กับเฮเมลเฮมสเตดในเฮอร์ทฟอร์ดเชียร์ ประเทศอังกฤษ มีทั้งผู้เสียชีวิตและบาดเจ็บจากเหตุการณ์นี้
ที่ประชุมสหประชาชาติว่าด้วยการเปลี่ยนแปลงของภูมิอากาศที่นครมอนทรีออล ของแคนาดาเห็นชอบกับกรอบข้อตกลงที่จะให้ต่ออายุเวลาที่ประเทศต่างๆต้องลดการปล่อยแก๊สเรือนกระจก ตามพิธีสารเกียวโต ข้อกำหนดระยะแรกจะหมดอายุลงในอีก 7 ปีข้างหน้า (บีบีซีไทย)
วันเสาร์ ที่ 10 ธันวาคม 2548

สำนักงานพลังงานปรมาณูระหว่างประเทศและมุฮัมมัด อัลบะรอดะอี ผู้อำนวยการขึ้นรับรางวัลโนเบลสาขาสันติภาพแล้ว ณ ศาลว่าการกรุงออสโล ประเทศนอร์เวย์ ขณะที่ผู้ได้รางวัลในสาขาอื่นๆ จะเข้ารับจากพระหัตถ์ของกษัตริย์สวีเดนเวลา 4 ทุ่ม คืนวันที่ 11 ธันวาคม (บีบีซี)
วันศุกร์ ที่ 9 ธันวาคม 2548

ฟุตบอลโลก 2006 จับฉลากแบ่งสายสำหรับที่จะจัดขึ้นในประเทศเยอรมนี
วันอาทิตย์ ที่ 4 ธันวาคม 2548

พระบาทสมเด็จพระเจ้าอยู่หัว มีพระราชดำรัสให้ผู้มียศและตำแหน่งใช้ความระมัดระวังในการคิด การพูด และรับฟังคำวิจารณ์ เพื่อนำมาปรับปรุงแก้ไข พร้อมเตือนให้ประชาชนไทยตระหนักถึงการใช้พลังงานทดแทน (เครือข่ายกาญจนาภิเษก)
กีฬาซีเกมส์: ทีมชาติไทยเอาชนะเวียดนาม 3-0 ประตู ในการแข่งขันฟุตบอลรอบชิงชนะเลิศ
วันเสาร์ ที่ 3 ธันวาคม 2548

สมาชิกรัฐสภาอาเซียนขู่ว่าจะขับพม่าออกจากอาเซียน ถ้าสถานการณ์สิทธิมนุษยชนในพม่ายังไม่คืบหน้า พวกเขายังเรียกร้องให้หยิบยกเรื่องพม่าขึ้นหารือในการประชุมสุดยอดสัปดาห์หน้าที่มาเลเซีย (บีบีซีไทย)
มวยสากลสมัครเล่นทีมชาติไทยไม่ทำให้ผิดหวังคว้าเหรียญทองมาได้ทั้งหมด 6 เหรียญทองในกีฬาซีเกมส์ ครั้งที่ 23 แบ่งเป็นชาย 5 และหญิง 1 โดยเฉพาะทีมชายที่เอาชนะเจ้าภาพฟิลิปปินส์ถึง 4 รุ่น (ผู้จัดการออนไลน์)[ลิงก์เสีย]
ปวีณา ทองสุก นักยกน้ำหนักหญิงดีกรีเหรียญทองโอลิมปิก คว้าเหรียญทองรุ่น 69 กก.ทำลายสถิติกีฬาซีเกมส์ได้ทั้ง 2 ท่า
สหรัฐอเมริกาประสบความสำเร็จเป็นครั้งแรก ในการผลักดันให้ คณะมนตรีความมั่นคงแห่งสหประชาชาติ รับฟังสถานการณ์ในพม่า เพื่อพิจารณาว่าพม่าเป็นภัยต่อความมั่นคงของประเทศเพื่อนบ้านหรือไม่
วันศุกร์ ที่ 2 ธันวาคม 2548

พระบาทสมเด็จพระเจ้าอยู่หัว ทรงมีพระบรมราโชวาท เนื่องในพิธีถวายสัตย์ปฏิญาณตนและสวนสนามของทหารรักษาพระองค์ ให้ทหารตระหนักถึงหน้าที่ เพราะหากสามารถปฏิบัติได้ครบถ้วน แท้จริง ประชาชน บ้านเมือง ก็จะอยู่รอดปลอดภัย
การแข่งขัยฟุตบอลซีเกมส์ประเภทชาย รอบรองชนะเลิศระหว่างทีมชาติไทยพบทีมชาติอินโดนีเซีย ผลปรากฏทีมชาติไทยชนะไปได้ 3-1 ประตู
นายโคฟี่ อันนาน เลขาธิการสหประชาชาติยกเลิกการเยือนเอเชียกะทันหันเพราะงบประมาณไม่ลงตัว เจ้าหน้าที่สหประชาชาติเตือนว่า ถ้าไม่สามารถหางบได้ตามที่ต้องการภายในสิ้นเดือนนี้ สหประชาชาติอาจจะทำงานลำบากมาก (บีบีซีไทย)
พลตำรวจเอกชิดชัย วรรณสถิตย์ รองนายกรัฐมนตรีและรัฐมนตรีว่าการกระทรวงยุติธรรม กล่าวถึงกระแสข่าวการปล่อยตัวคนไทย 131 คนกลับจากประเทศมาเลเซีย ว่า ไม่มีการส่งตัวคนไทยกลับมา (สำนักข่าวกรมประชาสัมพันธ์) เก็บถาวร 2007-12-14 ที่ เวย์แบ็กแมชชีน
วันพฤหัสบดี ที่ 1 ธันวาคม 2548

ฤดูพายุเฮอร์ริเคนในมหาสมุทรแอตแลนติก ปี พ.ศ. 2548 ได้สิ้นสุดลงแล้วเมื่อเวลา 23:59 น. EST (11:59 น. ตามเวลาประเทศไทย) ถึงแม้ว่าพายุโซนร้อนเอปซิลลอนยังไม่สลายตัว (US NHC)
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
สัญลักษณ์ของการขนส่งแห่งนครนิวยอร์ก
สมเกียรติ ศรลัมพ์

| สมเกียรติ ศรลัมพ์ม> ป.ช. ม.ว.ม..ข้อมูลส่วนบุคคล |
| --- | --- |
เกิด: 4 สิงหาคม พ.ศ. 2499 (68 ปี) อำเภอสารภี จังหวัดเชียงใหม่ ประเทศไทย
พรรคการเมือง: ประชาภิวัฒน์

สมเกียรติ ศรลัมพ์ (เกิด
4 สิงหาคม พ.ศ. 2499) เป็นผู้ช่วยรัฐมนตรีประจำนายกรัฐมนตรี (ปฏิบัติงานกระทรวงวัฒนธรรม) อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาภิวัฒน์ อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรแบบสัดส่วน สังกัดพรรคเพื่อแผ่นดิน อดีตสมาชิกวุฒิสภาจังหวัดนครสวรรค์ และเขาเคยเป็นหนึ่งในกลุ่มผู้เรียกร้องให้บัญญัติศาสนาพุทธเป็นศาสนาประจำชาติในรัฐธรรมนูญแห่งราชอาณาจักรไทย
ประวัติ

สมเกียรติ ศรลัมพ์ เกิดเมื่อวันที่ 4 สิงหาคม พ.ศ. 2499 ที่อำเภอสารภี จังหวัดเชียงใหม่ เป็นบุตรของนายไฉน ศรลัมพ์ กับนางไฉไล ศรลัมพ์ มีพี่น้องร่วมสกุลคือ นายพงษ์ทิพย์ ศรลัมพ์ และ นายสมยศ ศรลัมพ์ สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง ปริญญาโท สาขาพัฒนาสังคม จากสถาบันบัณฑิตพัฒนบริหารศาสตร์ และหลักสูตรสถาบันพระปกเกล้า หลักสูตรวิทยาลัยป้องกันราชอาณาจักร
การทำงาน

สมเกียรติ ศรลัมพ์ เคยรับราชการเป็นปลัดอำเภอ แล้วย้ายไปปฏิบัติราชการพิเศษเป็นผู้ประสานงานประจำราชสำนัก จากนั้นออกไปเป็นที่ปรึกษาโครงการ กรรมการบริษัท ศรีนครแอ๊กโกรเอ็กซ์เชนจ์ จำกัด ควบคู่กับอาจารย์พิเศษมหาวิทยาลัย เขาเคยได้รับการเลือกตั้งเป็นสมาชิกวุฒิสภาจังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ต่อมาได้ลาออกในเดือนมิถุนายน พ.ศ. 2549 และเข้าร่วมงานการเมืองกับพรรคเพื่อแผ่นดิน โดยลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มที่ 2 ลำดับที่ 1 ได้รับเลือกตั้งเป็นสมาชิกสภาผู้แทนราษฎรสมัยแรก ซึ่งนายสมเกียรติ เป็นหนึ่งในกลุ่มสมาชิกที่ลงมติเลือกพลตำรวจเอก ประชา พรหมนอก ในการลงมติเลือกนายกรัฐมนตรีไทย ธันวาคม พ.ศ. 2551 อันเป็นที่มาจากการจัดตั้งรัฐบาลของพรรคประชาธิปัตย์ ต่อมาในเดือนพฤษภาคม พ.ศ. 2554 เขาจึงลาออกจากพรรคเพื่อแผ่นดิน
ในปี 2554 ต่อมาเข้าได้เข้าร่วมงานกับพรรคเพื่อไทย และลงสมัครรับเลือกตั้งในระบบบัญชีรายชื่อ ลำดับที่ 75 และได้รับเลือกตั้งโดยเลื่อนขึ้นมาแทนนายถิรชัย วุฒิธรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 80 แต่ต่อมาได้ลาออกจากการเป็นสมาชิกพรรคเพื่อไทย
ใน พ.ศ. 2561 นายสมเกียรติได้ก่อตั้งพรรคประชาภิวัฒน์ และดำรงตำแหน่งหัวหน้าพรรค และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญรายชื่อลำดับที่ 1 และได้รับเลือกตั้งเป็น ส.ส. แต่ลาออกในเวลาต่อมา เพื่อรับตำแหน่งผู้ช่วยรัฐมนตรี
การทำงาน > สมาชิกสภาผู้แทนราษฎร

สมเกียรติ ศรลัมพ์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 2 พรรคเพื่อแผ่นดิน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ พรรคเพื่อไทย (เลื่อนแทน)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ พรรคประชาภิวัฒน์ (พ.ศ. 2561)
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2548 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พระยาประเสริฐสงคราม (เทียบ คมกฤส)

| พลตรีพระยาประเสริฐสงคราม (เทียบ คมกฤส) |
| --- | --- |


รัฐมนตรีว่าการกระทรวงกลาโหม
ดำรงตำแหน่ง 21 มิถุนายน พ.ศ. 2476 – 1 เมษายน พ.ศ. 2477
นายกรัฐมนตรี: พระยาพหลพลพยุหเสนา
ก่อนหน้า: พลเรือโท พระยาราชวังสัน (ศรี กมลนาวิน)
ถัดไป: พันเอก พระยาพหลพลพยุหเสนา (พจน์ พหลโยธิน)
 
ข้อมูลส่วนบุคคล
เกิด: 18 ธันวาคม พ.ศ. 2425 อำเภอบางบาล เมืองกรุงเก่า ประเทศสยาม
เสียชีวิต: 15 ธันวาคม พ.ศ. 2484 อำเภอหาดใหญ่ จังหวัดสงขลา ประเทศไทย
ศาสนา: พุทธ
คู่สมรส: หม่อมหลวงเครือวัลย์ ประเสริฐสงคราม
บุตร: 12 คน

พลตรี พระยาประเสริฐสงคราม (เทียบ คมกฤส) (18 ธันวาคม พ.ศ. 2425 - 15 ธันวาคม พ.ศ. 2484) ทหารบกชาวไทย อดีตรัฐมนตรีว่าการกระทรวงกลาโหมในรัฐบาลพันเอก พระยาพหลพลพยุหเสนา (พจน์ พหลโยธิน)
ประวัติ

พลตรี พระยาประเสริฐสงคราม มีนามเดิมว่า เทียบ คมกฤส เกิดเมื่อวันที่ 18 ธันวาคม พ.ศ. 2425 ที่บ้านคลัง ตำบลบ้านคลัง อำเภอบางบาล จังหวัดพระนครศรีอยุธยา เป็บบุตรของนายพรหม  และนางแสง คมกฤส
เริ่มศึกษาที่วัดสุวรรณดารารามราชวรวิหาร จังหวัดพระนครศรีอยุธยา และเมื่อปี พ.ศ. 2439 ได้เข้าศึกษาต่อวิชาทหารในโรงเรียนนายร้อยทหารบก จบการศึกษาเมื่อปี พ.ศ. 2442 และได้รับพระราชทานสัญญาบัตรยศทหารเป็น ร้อยตรี เมื่อ พ.ศ. 2444 และรับราชการสูงสุดที่ยศ พลตรี
พ.ศ. 2476 พลตรี พระยาประเสริฐสงคราม ได้รับตำแหน่งรัฐมนตรีว่าการกระทรวงกลาโหมในคณะรัฐมนตรีไทย คณะที่ 4 และคณะรัฐมนตรีไทย คณะที่ 5 ของ พันเอก พระยาพหลพลพยุหเสนา (พจน์ พหลโยธิน) และกราบถวายบังคมลาออกจากตำแหน่งเมื่อวันที่ 29 มีนาคม พ.ศ. 2477 โดยอ้างเหตุผลว่าป่วย ไม่สามารถรับราชการได้เต็มที่
พระยาประเสริฐสงคราม สมรสกับหม่อมหลวงเครือวัลย์ ประเสริฐสงคราม (สกุลเดิม:สนิทวงศ์) ธิดาของพันตรี หลวงครรชิตสรกรรม (หม่อมราชวงศ์ดัด สนิทวงศ์) กับนางละม้าย (สกุลเดิม:ดิษยบุตร) มีบุตรธิดา 12 คน
พลตรี พระยาประเสริฐสงคราม ถึงแก่กรรมเมื่อ 15 ธันวาคม พ.ศ. 2484
บรรดาศักดิ์

8 ธันวาคม พ.ศ. 2448 - ได้รับพระราชทานสัญญาบัตรบรรดาศักดิ์เป็น หลวงจงพยุหะ ถือศักดินา ๘๐๐
7 สิงหาคม พ.ศ. 2455 - ได้รับพระราชทานสัญญาบัตรบรรดาศักดิ์เป็น พระรามณรงค์ ถือศักดินา ๑๐๐๐
20 เมษายน พ.ศ. 2461 - ได้รับพระราชทานสัญญาบัตรบรรดาศักดิ์เป็น พระยาประเสริฐสงคราม ถือศักดินา 1500
ยศทหารและตำแหน่ง

ร้อยตรี (29 เมษายน พ.ศ. 2444)
ร้อยโท (25 มิถุนายน พ.ศ. 2445)
ร้อยเอก (19 พฤษภาคม พ.ศ. 2447)
พันตรี (14 ธันวาคม พ.ศ. 2449)
พันโท (3 พฤษภาคม พ.ศ. 2452)
พันเอก (23 มีนาคม พ.ศ. 2459)
– เสนาธิการกองทัพน้อยทหารบกที่ 2
19 กันยายน พ.ศ. 2462 – ผู้บัญชาการกองพลทหารบกที่ 10
7 เมษายน 2463 – ราชองครักษ์เวร
พลตรี (7 พฤษภาคม พ.ศ. 2466)
ยศทหารและตำแหน่ง > ยศเสือป่า

– นายหมวดตรี
12 ธันวาคม 2461 – นายหมวดโท
10 ธันวาคม 2463 – รักษาราชการแทนเสนาธิการกองเสนารักษาดินแดนอิสาณ
เครื่องราชอิสริยาภรณ์

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2467 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2475 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
โคโยตี้

สำหรับความหมายอื่น ดูที่ โคโยตี้ (แก้ความกำกวม)
ในสังคมไทย คำว่า "โคโยตี้" หมายถึง บุคคลที่หาเลี้ยงชีพด้วยเต้นทำเพลงทำนองเร้าใจในแนวเย้ายวนกามารมณ์ ชื่ออาชีพนี้มาจากชื่อภาพยนตร์ตะวันตกเรื่อง "โคโยตี้ อั๊กลี่ บาร์ห้าวสาวฮ็อต" เนื้อหาเกี่ยวกับหญิงที่ทำงานในสถานบันเทิงและเต้นในบาร์
ในเมืองไทยเริ่มมีสาวโคโยตี้ครั้งแรกที่ฟอร์เต้ สถานบันเทิงแห่งหนึ่งในซอยสุขุมวิท 24 ในช่วง พ.ศ. 2545
ปัญหาสังคม

อาชีพโคโยตี้ในประเทศไทยยังก่อปัญหาให้แก่สังคมอีกด้วย โดยเมื่อวันที่ 29 ตุลาคม พ.ศ. 2549 คุณหญิงไขศรี ศรีอรุณ รัฐมนตรีว่าการกระทรวงวัฒนธรรม เปิดเผยว่า กระทรวงฯ ได้รับหนังสือจากสำนักราชเลขาธิการความว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มีพระราชปรารภทรงห่วงใยถึงเรื่องการจัดแสดงโคโยตี้ในวัด หลังจากทอดพระเนตรการถ่ายทอดสดงานบั้งไฟพญานาคจากจังหวัดหนองคายในช่วงวันออกพรรษา ภายหลังกระทรวงวัฒนธรรมจึงเตรียมออกมาตรการคุมเข้มไม่ให้เยาวชนอายุต่ำกว่า 20 ปี เต้นโคโยตี้
ดูเพิ่ม

สตริปเปอร์
มัลลี คงประภัศร์

| มัลลี คงประภัศร์ |
| --- | --- |
เกิด: 20 มกราคม พ.ศ. 2426 ปุย ช้างแก้ว จังหวัดธนบุรี
เสียชีวิต: 5 พฤศจิกายน พ.ศ. 2514 (88 ปี)
คู่สมรส: สม คงประภัสร์
อาชีพ: ข้าราชการ ครูสอนนาฏศิลป์ไทย
ปีที่แสดง: พ.ศ. 2436–2505
สังกัด: กรมศิลปากร กระทรวงวัฒนธรรม
มัลลี คงประภัศร์ หรือ ครูหมัน เป็นศิลปินด้านนาฏศิลป์, โขน และละครรำ เป็นที่รู้จักจากความสามารถในแสดงโขนและละครได้ทุกบทบาทแม้แต่ในบทบาทของผู้ชาย
ประวัติ

ครูหมันเกิดเมื่อวันที่ 20 มกราคม พ.ศ. 2426 นามเดิมว่า "ปุย" เป็นบุตรคนที่ 3 ของนายกุก และนางนวม ช้างแก้ว อาศัยอยู่บริเวณบ้านริมปากคลองวัดประยุรวงศาวาส จังหวัดธนบุรี คุณครูมัลลี มีพี่น้อง 5 คน คือ
นางเนย ช้างแก้ว
นางเพิ่ม ปูรณานนาค
นางปุย (คุณครูมัลลี หรือ หมั่น) คงประภัศร์
นายชื่น ช้างแก้ว
สิบเอกวิง ช้างแก้ว
นายวรรณ ช้างแก้ว
เมื่อเด็กหญิงปุยอายุได้ประมาณ 8 ปี นายกุกผู้บิดาได้เสียชีวิตลงทำให้เกิดความสับสนวุ่นวายภายในครอบครัวเนื่องจากบ้านที่พักอาศัยอยู่เป็นของญาติทางฝ่ายบิดา นางนวมผู้มารดาจึงได้ไปสมัครเข้ารับราชการสนองพระเดชพระคุณเป็นพนักงานประจำห้องเครื่องเสวยของพระเจ้าบรมวงศ์เธอ พระองค์เจ้าสุริยงประยุรพันธุ์ ต้นราชสกุลสุริยง พระอนุชาของพระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตรอุดมศักดิ์ และได้พาธิดาคนเล็กคือเด็กหญิงปุยไปอยู่ด้วย
ฝึกหัดละคร

ขณะที่เด็กหญิงปุยเข้าไปอยู่ในวังหลวงกับมารดานั้นได้มีโอกาสเข้าชมละครรำของพระวรวงศ์เธอ พระองค์เจ้าวัชรีวงศ์(หม่อมเจ้าขาว)ที่เข้าไปแสดงเป็นประจําในวังหลวง เพราะละครคณะเจ้าขาวเป็นคณะที่มีชื่อเสียงมากในสมัยนั้น ครูหมันมีความสนใจในการแสดงจึงแอบหนีมารดาติดตามคณะละครไป ได้รับการฝึกสอนจาก"หม่อมแม่เป้า" ครูละครคนสำคัญของวังเจ้าขาว (ปัจจุบันคือโรงเรียนสวนกุหลาบวิทยาลัย) เมื่อมารดาทราบมาขอรับตัวกลับ ท่านปฏิเสธและอ้อนวอนจนมารดายอมแพ้และได้เข้าเรียนละครรำอย่างจริงจังโดยได้รับการฝึกหัดอย่างดียิ่งจากหม่อมแม่เป้าแล้วปรากฏว่าเด็กหญิงปุยสามารถการรับถ่ายทอดวิชาละครได้อย่างน่าแปลกใจผิดความคาดหมายของทุกๆคนเพราะไม่ว่าจะเป็นการรำท่าอะไร เพลงไหน ยากลำบากเพียงใด เด็กหญิงปุย เป็นต้องทำให้ได้และทำได้หมดมิได้ผิดเพี้ยนไปจากท่าที่ครูสอนให้แม้แต่นิดเดียว นอกจากนั้นแล้วยังสามารถจดจำได้อย่างรวดเร็วถูกต้องแม่นยำ จนในที่สุดสามารถออกโรงแสดงได้ เมื่ออายุประมาณ 10 ปีเท่านั้น
เด็กหญิงปุยได้มีโอกาสไปแสดงในงานต่างๆ มากมาย แม้การแสดงหน้าพระที่นั่งก็ยังเคยได้มีโอกาสแสดงถวายหลายครั้งหลายหน ครั้งหนึ่งเด็กหญิงปุ๋ยได้รับการมอบหมายให้แสดงเป็นตัว “สมันน้อย” ในละครเรื่อง “ดาหลัง” ซึ่ง ละครคณะเจ้าขาวจะต้องนำเข้าไปแสดงในวังหลวง ภายหลังจากที่ได้รับการฝึกและซักซ้อมดีแล้วปรากฏว่าการแสดงเป็นตัวสมันน้อยของเด็กหญิงปุย เป็นที่พึ่งพอพระราชหฤทัยและพระทัยของเจ้านายฝ่ายในหลายพระองค์จนทรงจำได้และเรียกเด็กหญิงปุยด้วยความเอ็นดูว่า "ไอ้หมัน" จนติดพระโอษฐ์เป็นเหตุให้ใครต่อใครพากันเรียกกันต่อๆมาว่า “หมัน” จนเคยชินติดปากกระทั่งในที่สุดชื่อปุยก็จางหายไปจากวงการละครเจ้าขาวเกิดมี “หมัน” ขึ้นมาแทนและเจ้าตัวเองก็พอใจในชื่อใหม่นี้เพราะถือเป็นมงคลนามได้ใช้มาจนกระทั่งถึงแก่กรรม
ต่อมาเมื่ออายุประมาณ 22 ปี ได้เกิดรักใคร่ชอบพอกับนายส้ม คงประภัศร์ ซึ่งรับราชการเป็นเสมียนที่กรมพระคลังข้างที่และเป็นนักดนตรี (ทหารแตรมหาดเล็ก) จึงได้กราบทูลลาออกมาแต่งงานอยู่กินกับนายส้ม โดยยึดถืออาชีพทางรับจ้างแสดงละครทั่วไปตลอดมาตามแต่ผู้ใดจะว่าจ้างให้ไปแสดงที่ไหน มีบุตรธิดา 2 คน ได้แก่
นางถนอม(คงประภัศร์) ยวงศรี
นายอรุณ คงประภัสร์
รับราชการ

ประมาณ พ.ศ. 2477 ภายหลังเปลี่ยนแปลงการปกครองกรมมหรสพถูกยุบทางราชการได้จัดตั้งกรมศิลปากรขึ้นมาแทนและในขณะที่หลวงวิจิตรวาทการดำรงตำแหน่งอธิบดีฯ อยู่นั้นทางรัฐบาลได้ดำริจะจัดตั้งโรงเรียนนาฏดุริยางค์ขึ้นจึงได้พยายามจัดหารวบรวมผู้มีความสามารถทางด้านละคร โขน และดนตรีมาเป็นครู ปรากฏว่าในรุ่นแรกนี้ทางราชการได้จัดหามาได้แล้ว ๒ ท่าน คือ
คุณครูลมูล ยมะคุปต์
หม่อมครูต่วน ภัทรนาวิก
หม่อมครูต่วนและครูละม่อม วงทองเหลือ อาจารย์ใหญ่ประจำโรงเรียนาฏดุริยางคศาสตร์(วิทยาลัยนาฏศิลป สถาบันบัณฑิตพัฒนศิลป์ ในปัจจุบัน) ที่เพิ่งก่อตั้งขึ้นได้ชักชวนครูหมันเข้ารับราชการเป็นครู โดยหลวงวิจิตรวาทการรับเข้าเป็นราชการศิลปินชั้นสามครูนาฏศิลป์ ผลงานสำคัญของท่านคือได้ร่วมกันกับครูลมุล ยมะคุปต์ ประดิษฐ์ท่ารำ "แม่บทใหญ่" รวมถึงเดินทางไปเชื่อมสันถวไมตรีแลกเปลี่ยนวัฒนธรรมในต่างประเทศ เช่น ประเทศญี่ปุ่น ประเทศพม่า ท่านได้รับการยกย่องในความสามารถของท่านที่สามารถแสดงบทบาทในละครได้ทุกบทบาท และในการแสดงโขน ท่านสามารถขึ้นแสดงแทนในบทบาทชายได้
ครูหมันรับราชการเป็นครูสอนนาฏศิลป กรมศิลปากร จนกระทั่งอายุ 80 ปีเศษ ท่านจึงถูกเลิกว่าจ้างเพราะท่านเริ่มมีอาการ “หลง” หลังจากนั้นท่านก็อยู่กับบ้านเฉยๆ ภายหลังเมื่อเดือนสิงหาคม พ.ศ.2514 ท่านเกิดอาการหน้ามืด ล้มฟุบลงบรรดาบุตรหลานและเหลนต่างก็พากันปฐมพยาบาลอย่างเต็มที่และได้เชิญแพทย์มาทำการรักษาพยาบาลภายหลังจากการตรวจโดยละเอียดแล้วแพทย์ได้แนะนำว่าหัวใจสูบฉีดโลหิตได้น้อยทำให้โลหิตไม่สามารถขึ้นไปหล่อเลี้ยงสมองได้เต็มที่ควรให้นอนราบเพื่อโลหิตจะได้หมุนเวียนได้ง่ายบุตรหลานจึงได้นำท่านนอนบนเตียงและให้การรักษาพยาบาลตลอดมาจนถึงแก่กรรมเมื่อวันที่ 5 พฤศจิกายน พ.ศ. 2514 ด้วยวัย 88 ปี ได้รับพระราชทานเพลิงศพเมื่อวันที่ 19 กุมภาพันธ์ พ.ศ. 2515 ณ พระเมรุวัดเทพศิรินทราวาส
บีตรูต

| บีตรูต |
| --- | --- |

บีตรูต (Beta vulgaris L.)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Amaranthaceae
วงศ์ย่อย:: Betoideae
สกุล:: Beta
สปีชีส์:: B.  Vulgaris
ชื่อทวินาม
Beta vulgaris  (L.)

บีตรูต หรือชื่ออื่นเช่น ผักกาดฝรั่ง ผักกาดแดง เป็นหัวพืชหรือรากที่สะสมอาหารที่อยู่ใต้ดิน เป็นพืชเมืองหนาวและเป็นผักเพื่อสุขภาพ มีวิตามินและสารต้านอนุมูลอิสระหลายชนิด
ลักษณะทั่วไป

ราก หรือเรียกว่า หัวใต้ดิน เป็นทรงกลมป้อม มีเส้นผ่านศูนย์กลาง 4-5 ซม. ใช้รากสะสมอาหาร และมีเนื้อด้านในอวบน้ำ สีแดงเลือดหมู สีม่วงแดง สีเหลือง
ใบ ใบเดี่ยวเรียงตัวสลับกัน รูป Cordate (cordata) (หัวใจรี) มีก้านยาว
ดอก ดอกเดี่ยว ออกเป็นช่อสีเขียวอ่อน ขนาดเล็ก
ผล ผลขนาดเล็ก
ถิ่นกำเนิด

ในแถบเมดิเตอร์เรเนียน และแถบยุโรป ในประเทศไทย สามารถปลูกได้ทางภาคเหนือ
การเพาะปลูก

สามารถปลูกได้ตลอดปีในพื้นที่สูงกว่า 1,000 เมตร ควรเป็นดินร่วนปนทราย มีความเป็นกรด-ด่าง ประมาณ 5.5-7.0 มีการระบายน้ำกับอากาศที่ดี โดยอุณหภูมิของดินต่อการงอกเมล็ดประมาณ 20 องศาเซลเซียส และอุณหภูมิต่อการเจริญเติบโตประมาณ 15-22 องศาเซลเซียส สามารถเก็บผลผลิตทั้งปีและมีมากในช่วงเดือนธันวาคม ถึง เดือนมีนาคม
คุณค่าทางโภชนาการ

ในรากของบีตรูต มีวิตามินเอ วิตามินบีรวม ซึ่งอุดมไปด้วยโฟเลตเป็นสารประกอบจากกรดโฟลิก เป็นวิตามินบีชนิดหนึ่งทำงานร่วมกับวิตามินบี 12 มีโพแทสเซียม และวิตามินซีสูง ในยอดใบที่มีสีเขียวเข้ม มีสารบีตา-แคโรทีน ซึ่งมีแคลเซียม เหล็ก และโพแทสเซียมกับวิตามินเอสูง ในบีตรูตสุก 100 กรัม ให้พลังงาน 27 กิโลแคลอรี่ ประกอบด้วย โซเดียม 241 มิลลิกรัม คาร์โบไฮเดรต 5.5 กรัม เส้นใย 2.9 กรัม น้ำตาล 0.6 กรัม โปรตีน 2.6 กรัม และโพแทสเซียม 909 มิลลิกรัม
ในหัวบีตรูต มีสารสีแดง เรียกว่า บีทานิน (betanin) เป็นพวกกรดอะมิโน ช่วยยับยั้งการเกิดมะเร็ง ลดการเติบโตของเนื้องอก ทำให้เลือดลมและการไหลเวียนโลหิตดีขึ้น และสารสีม่วง เรียกว่า แอนโทไซยานิน (anthocyanin) ในสภาพเป็นกลาง มีสีม่วง pH 7-8 สภาพเป็นเบส มีสีแดง pH > 11 และสภาพเป็นกรด มีสีน้ำเงิน pH < 3 ซึ่งแอนโทไซยานิน เป็นรงควัตถุที่ให้สีแดง ม่วง และน้ำเงิน มีสมบัติเป็นสารต้านอนุมูลอิสระ ช่วยลบล้างสารที่ก่อมะเร็ง ช่วยลดความเสี่ยงของโรคหัวใจและลดอาการอัมพาต
งานวิจัย

รายงานจากบีบีซีอ้างผลการศึกษาทีมนักวิจัย จากมหาวิทยาลัยเอกซิเทอร์ (Exeter U, UK) พบว่า การดื่มน้ำบีตรูตสร้างเสริมพละกำลังและอึดขึ้นจนอาจออกกำลังได้นานขึ้นถึง 16%
การศึกษาก่อนหน้านี้พบว่า น้ำบีตรูต มีส่วนช่วยลดความดันเลือด ส่วนการกินผัก ผลไม้ นมไขมันต่ำ ถั่ว งา ก็ช่วยลดได้เช่นกัน ดังปรากฏในอาหารแบบแดช (DASH) หรืออาหารต้านความดันเลือดสูง การศึกษานี้มีจุดอ่อนที่ทำในกลุ่มตัวอย่างน้อยมาก คือ 8 คน อายุ 19-38 ราย ให้ดื่มน้ำบีตรูตวันละ 500 มล. = 0.5 ลิตร 6 วันติดต่อกันก่อนทดสอบด้วยจักรยานออกกำลังกาย หลังจากนั้นทดสอบซ้ำด้วยการให้ดื่มน้ำแบลคเคอเรนท์ แทน ผลการศึกษาพบว่า กลุ่มตัวอย่างทำเวลาได้เร็วขึ้นประมาณ 2%, ความดันเลือดลดลง, ออกกำลังได้นานขึ้นจนถึง 16%  กลไกที่อาจเป็นไปได้คือไนไตรต์ (nitrite) ในผักอาจเป็นสารตั้งต้นของไนตริกออกไซด์ (nitric oxide) ซึ่งมีฤทธิ์ขยายเส้นเลือดอย่างอ่อนๆ ทำให้เลือดไปเลี้ยงกล้ามเนื้อได้ดีขึ้น การที่บีตรูตมีสารไนไตรต์ค่อนข้างสูง อาจเป็นผลจากการเป็นพืชตระกูลหัวใต้ดิน ทำให้ดูดซับสารอาหารบางอย่างได้มาก พบว่าการดื่มน้ำบีตรูตเป็นประจำทุกวันจะเพิ่มความแข็งแกร่งให้กับร่างกาย และลดอาการเหนื่อยเพลียจากการออกกำลังกายลง และมีผลช่วยให้นักกีฬาประเภทที่ต้องใช้ความอดทนและเวลานานในการเล่น เช่น วิ่งระยะไกล หรือปั่นจักรยาน มีความอึด อดทน และความแข็งแกร่งมากขึ้น ศ.แอนดี้ โจนส์ กล่าว